Εργαστήρι κατασκευής φιγούρας και παράσταση Θεάτρου Σκιών στις 6/9 στον Δήμο Αθηένου.
2025-09-06 19:00 (Europe/Athens) | Αίθουσα Καλλινίκειου Δημοτικού Μουσείου Αθηένου

Ρεμπέτικη Βραδιά
2026-06-26
Με μεγάλη επιτυχία γιορτάσθηκε η Παγκόσμια Μέρα Μουσικής στον Δήμο Αθηένου με Ρεμπέτικη Βραδιά.
Με ιδιαίτερα μεγάλη επιτυχία και τη θερμή ανταπόκριση του κοινού, γιορτάσθηκε η Παγκόσμια Μέρα Μουσικής στον Δήμο Αθηένου, με την πραγματοποίηση την Παρασκευή 26 Ιουνίου 2026, στην Πλατεία Βρύσης της Αθηένου, της μουσικής εκδήλωσης «Ρεμπέτικη Βραδιά», την οποία διοργάνωσε ο Δήμος Αθηένου στο πλαίσιο των εορτασμών για τη συμπλήρωση 100 χρόνων από την ίδρυσή του.
Μεγάλος αριθμός δημοτών και επισκεπτών κατέκλυσαν την πλατεία, δημιουργώντας μια ζεστή και γιορτινή ατμόσφαιρα. Η Ρεμπέτικη ΦαΤριάς, με τη συμμετοχή του Θεοφάνη Θεοφάνους στο βιολί, χάρισε στο κοινό ένα μοναδικό μουσικό ταξίδι μέσα από αγαπημένα ρεμπέτικα και λαϊκά τραγούδια, τα οποία οι παρευρισκόμενοι τραγούδησαν, απόλαυσαν και χόρεψαν μέχρι αργά το βράδυ.
Την εκδήλωση άνοιξε με χαιρετισμό ο Δήμαρχος Αθηένου κ. Κυριάκος Καρεκλάς, που αναφέρθηκε στα 100χρονα του Δήμου και στον θεσμό της Παγκόσμιας Μέρας Μουσικής, ενώ ευχαρίστησε τον Πρόεδρο της Πολιτιστικής Επιτροπής κ. Δημήτρη Ιεροδιακόνου και όσους βοήθησαν στην επιτυχή διοργάνωση της βραδιάς.
Η εκδήλωση επιβεβαίωσε για ακόμα μια φορά ότι ο πολιτισμός και η μουσική μπορούν να φέρουν κοντά ανθρώπους κάθε ηλικίας, προσφέροντας όμορφες στιγμές ψυχαγωγίας και ενισχύοντας την κοινωνική συνοχή.
Ο Δήμος Αθηένου εκφράζει τις θερμές του ευχαριστίες στους μουσικούς για την εξαιρετική τους παρουσία, καθώς και σε όλους όσους τίμησαν με την παρουσία τους την εκδήλωση και συνέβαλαν στην απόλυτη επιτυχία της.

Από τον Δήμο Αθηένου 29 Ιουνίου 2026

Θεατρική Παράσταση Δημοτικού Διαμερίσματος Αβδελλερού
2026-07-25 20:00
